paragraph_text: '''Crkva sv. Stjepana Prvomučenika''', rimokatolička sakralna građevina podignuta 1814. godine na poluotoku Sustipanu u Splitu na mjestu znamenitog porušenog benediktinskog samostana sv. Stjepana pod borovima. Tijekom izgradnje, na njenu fasadu su ugrađene spolije iz porušenog samostana, a unutrašnjost je ukrašena sa šest antičkih mramornih stupova prenesenih iz Dioklecijanove palače, kao i mramornim oltarom sv. Ane dopremljenim iz ugašenog ženskog benediktinskog samostana sv. Marije de Taurello.Vilogorac, Inga, Splitske crkve, Spomenička baština, str. 87.